
HENRIK LUOMA-MIELTYN SUKUSEURAN HALLITUKSEN KOKOUS
	Kausi 2025-2027, kokous nro 1
Paikka:	Teams-nettikokous
Aika:	ma 20.1.2025 klo 18.00-20.00

Läsnä:	Matti Korpiaho, puheenjohtaja
	Riikka Kalmi
	Kalevi Kortesmaa
	Markku Kortesmaa, sihteeri
	Seppo Luhtasaari
Airi Puhilas
Jaana Puskala
	Arja-Leena Rajala ja Jaakko
	Pentti Rinta-Loppi
Erkki Trompari

Pöytäkirja

1. Kokouksen avaus

Puheenjohtaja avasi kokouksen klo 18.02.

2. Edellisten kokousten pöytäkirjojen tarkastus ja hyväksyminen

Hyväksyttiin edellisten kokousten pöytäkirjat 29.6. ja 29.11. 2024.

3. Tilinpäätöksen vahvistaminen

Käytiin läpi tilinpäätökset vuodelle 2024 ja koko toimintakaudelle 2022-2024.

Tilivuoden 2024 tuotot olivat 3 223,00 € ja kulut 1 729,03 € sekä ylijäämä 1 337,99 €. 
Koko toimintakauden 2022-2024 tuotot ovat 24 085,25 € ja kulut 7 131,20 € sekä ylijäämä
8 495,53 €. Taseen loppusumma on 41 130,39 €, josta kirjojen osuus 16 376,45 €.

Hyväksyttiin tilinpäätökset vuodelta 2024 ja koko toimintakaudelta 2022-2024. Allekirjoitukset tehdään seuraavassa läsnäolokokouksessa maaliskuussa.

Matti ja Jaana aloittavat toimintakertomuksen laatimisen ja se käsitellään seuraavassa kokouksessa. Markku skannaa kaikki pöytäkirjat ja ne toimitetaan toiminnantarkastajalle huhtikuuhun mennessä.

4. Jäsenasiat

Erkki Trompari on tulostanut excel-taulukkoon tämänhetkisen jäsenluettelon kaudelta 2022-2024. Siitä on poistettu kuolleet ainaisjäsenet. Todettiin jäsenmäärä. Hyväksyttiin uudet jäsenet ja poistettiin poisnukkuneet seuraavasti:
Ainaisjäseniä	uusia   4	vanhoja 12	yht.   16	poistettuja 4.
Jäseniä	uusia 46	vanhoja 86	yht. 132	kaikki yhteensä 148.
	
Jäsenten sähköposteja puuttuu 21, löydetty on 41 ja vielä kyselyssä on 16. Matti ja Markku ovat tehneet selvittelyjä. Sukuseuran henkilörekisterissä on elossa olevia henkilöitä yhteensä 3500, joille sähköposteja on tiedossa 1058 ja lisäksi puhelinnumeroita 579. Henkilöitä, jotka joskus ovat maksaneet jäsenmaksun, on kaikkiaan 499.

Keskusteltiin jäsenmaksun suuruudesta jaksolle 2025-2027. Todettiin, että 20 € on hyvä, ei ole painetta nostaa. Vuosikokoukselle ei esitetä maksun nostamista.

Todettiin, että kutsu sukujuhlaan on aina lähetetty kaikille jäsenille. Menetellään tänä vuonna samoin ja laitetaan taas jäsenmaksutiedot mukaan kutsuun. Mietitään kannustimeksi uusille jäsenille esim. alennusta tulevasta digi-kirjasta.

5. Sukuseuran kotisivut

Käytiin keskustelua kotisivujen uudistuksen tilanteesta. Käyttökokemuksia on jo kertynyt jonkin verran. Käyttöön otettuja osioita ovat mm.
· kirjojen ostaminen ja laskuttaminen, maksaminen, hinnoittelu verkkokaupassa
· kirjojen postitus tai toimittaminen ostajille ”kauppiaiden” toimesta
· lisäksi tarvittaisiin tilaa artikkeleille, kuville, Powerpointeille ja videoille

Päätettiin, että sukuvaakuna-rintamerkistä teetetään uusintapainos, jotta voidaan laittaa myyntiin netissä ja sukujuhlassa. Matti etsii toimittajia ja pyytää tarjouksia. Päätettiin, että otetaan 200-300 kpl riippuen hintaportaista.

Luopajärven Köykkä -suku on uudistanut sivunsa, joista voi käydä katsomassa vinkkejä osoitteessa: https://koykkasuku.fi

Matti ja Markku ovat tehneet maksukorttisopimuksen WooPayment-ohjelmiston kanssa. Maksut välittää amerikkalainen Stribe-pankki. Verkkokaupassa voi nyt maksaa maksukortilla, joko luotto- tai pankkikortilla. Ensimmäiset maksut ovat jo saapuneet. Myös alkaneen kauden jäsenmaksu julkaistaan tuotteena verkkokaupassa ja katsotaan, kuinka toimiva siitä saadaan. Samoin suunnitellaan juhlien osallistumismaksun julkaisemista tuotteena. Joulukirje on lisännyt yhteydenottoja ja kirjatilauksia.

6. Tulevaisuustyöryhmän kokoontuminen 

Viime keväänä lähetettiin osallistujille lyhyt viesti, että kokoontumista ja nettipalaveria suunnitellaan. Pidämme tärkeänä yhteydenpidon jatkumista nuorempaan osaavaan polveen. 

Päätettiin järjestää uusi tilaisuus ke 19.2.2025 klo 18. Jaana kutsuu teams-palaverin koolle.

7. Tietokannan päivitystilanne

Jaana on saanut purettua pitkän tallennusjonon ja tallentanut muutokset tietokantaan. Siitä on kertynyt paljon tietoa uuteen kirjaa.

Päätettiin, että hankitaan e-kirjan julkaisussa tarvittava selailuohjelma Flip PDF Plus Pro, jonka hinta on n. 350 €. Markku ostaa ja tekee tarvittavat asennukset ja aloittaa testaukset.

8. Sukututkimuslisenssit vuodelle 2025 

Päätettiin, että jatketaan MyHeritage- ja Ancestry.com-sivustojen lisenssimaksuja vanhan käytännön mukaisesti, tarvittaessa 3 kpl.

9. Sukujuhla 2.8.2025 Framilla Seinäjoella 

Ohjelmarunkoa on mietittävä. Talvella jo tulisi olla asia pohdiskelussa. Markku luonnostelee tehtäväkarttaa.

10. Osallistuminen sukumessuille

SUKU 2025 -tapahtuma on Turussa 15.-16.3.2025. Matti voi järjestää esittelypöydän, mutta voi olla vain lauantaina 15.3. Markku voisi olla myös sunnuntaina.
 
Tampereella pidetään sukumessut la 1.2.2025. Matti ja Markku osallistuvat.
Sukujuhlien jälkeen ovat perinteiset Peräseinäjoen markkinat ja Isonkyrön Vanhanajan markkinat perjantaista sunnuntaihin. Pyritään olemaan mukana myös muilla messuilla.

11. Muut asiat

Muut esille tulevia asioita ei ollut.

12. Seuraava kokous

Seuraava kokous päätettiin pitää Teams-kokouksena ma 24.2.2025 klo 18. 
Läsnäolokokousta varten varattiin aika 22.3.2025 klo 11. Matti varaa Seinäjoen ABC-liikenneaseman kabinetin.

13. Kokouksen päättäminen

Puheenjohtaja päätti kokouksen klo 20.06.
   puheenjohtaja			sihteeri






	__________________________	_________________________
	Matti Korpiaho			Markku Kortesmaa
   puheenjohtaja			sihteeri

